**SADRAUDZĪBAS LĪGUMS**

Starp Jelgavas valstspilsētu un Karmelas pilsētu

2022.gada ....jūnijā

**Jelgavas valstspilsēta** (Latvijas Republika) Jelgavas valstspilsētas domes priekšsēdētāja Andra Rāviņa personā, kurš rīkojas saskaņā ar likumu „Par pašvaldībām”, no vienas puses un **Karmelas pilsētas (**Indiāna, ASV**)** pilsētas mēra Džeimsa Brainarda (James Brainard) personā, no otras puses, kopā sauktas Puses, katra atsevišķi - Puse,

ņemot vērā, ka Pušu sadraudzība:

1. veicina un paplašina efektīvu un abpusēji izdevīgu sadarbību starp Jelgavas un Karmelas pašvaldībām un to iedzīvotājiem;
2. veicina starptautisko labo gribu, sapratni un paplašina uzņēmējdarbības iespējas starp divām pilsētām, mainoties ar idejām, informāciju, un pieredzi ekonomikas, sociālajā, kultūras, pašvaldības darbības, izglītības, informācijas tehnoloģiju, ilgtspējīgās attīstības un citās jomās;
3. veicina labdarības, zinātnes, tirdzniecības un komercijas, kultūras un izglītības aktivitātes starp abām pilsētām;
4. veicina vispārējas brīvības, demokrātijas, vienlīdzības un tiesiskuma vērtības;
5. veicina kultūras daudzveidību;

noslēdz šādu līgumu par sadraudzību (turpmāk - Līgums):

1. **Līguma mērķis un priekšmets**

Puses noslēdz Līgumu, lai veicinātu sapratni, nostiprinātu un attīstītu draudzību un sadarbību starp Jelgavu un Karmelas pilsētu.

1. **Pušu sadarbība**

Puses atzīst sadarbības svarīgumu un vienojas par aktīvu sadarbību draudzības un uzticības garā. Saskaņā ar abpusējā izdevīguma principu un ņemot vērā abpusējās intereses, Puses vienojas:

* 1. attīstīt sadarbību un radīt šim mērķim labvēlīgus priekšnoteikumus;
  2. attīstīt ciešu sadarbību jomās, kas ir sevišķi svarīgas, un veicināt pieredzes apmaiņu un sadarbību ilgtspējīgas attīstības, civilās aizsardzības, informācijas tehnoloģiju, zinātnes, tehnoloģiju, kultūras, izglītības, sporta un uzņēmējdarbības jomās, palielinot vispārēju iedzīvotāju labklājību, attīstību un uzlabojot iedzīvotāju dzīves kvalitāti;
  3. veicināt apstākļus otras Puses uzņēmumu darbībai savā teritorijā. Puses apņemas dalīties uzņēmējdarbības attīstības un investīciju piesaistes pieredzē, veicinot zināšanu un iemaņu apmaiņu un sadarbību;
  4. dibināt un uzturēt kontaktus starp Pušu iedzīvotājiem, kas ietver uzņēmēju, izglītības iestāžu audzēkņu un mācībspēku, sporta vienību un kultūras kolektīvu darbību un citas aktivitātes;
  5. radīt abu Pušu iedzīvotājiem pieredzes un zināšanu apmaiņas iespējas, palīdzēt organizācijām, uzņēmumiem un nevalstiskām organizācijām veidot savstarpējus kontaktus, lai nodrošinātu labāku pazīšanos starp tautām.

**3. Līguma termiņš un tā pārtraukšana**

* 1. Līgums stājas spēkā tā parakstīšanas dienā un ir noslēgts uz 5 gadiem.
  2. Līgumu var izbeigt pirms termiņa, vienai pusei rakstiski informējot otru pusi.

1. **Citi noteikumi** 
   1. Jebkuras izmaiņas vai papildinājumi Līgumā jānoformē ar Pušu vienošanos.
   2. Lai īstenotu šajā Līgumā paredzētu sadarbību, puses noslēdz citus līgumus.
   3. Līgums ir sastādīts un parakstīts četros eksemplāros ar vienādu juridisko spēku, katrs uz 2 (divām) lapām, divi eksemplāri latviešu un divi eksemplāri angļu valodā pa diviem eksemplāriem katrai Pusei.
2. **Pušu paraksti**

**Jelgavas valstspilsēta Karmelas pilsēta**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_ /**Andris Rāviņš/** | \_\_\_\_\_\_\_\_\_\_\_\_\_\_\_\_ / **James Brainard** **/** |